འགྲུལ་འཁོར་དེའི་ནང་སྐར་མ་༢༠ཙམ་སོང་རྗེས་དྲོད་ཚད་ཇེ་མཐོར་སོང་སྟེ་འགྲུལ་པ་ཚང་མའི་ངོ་ནས་རྔུལ་ཆུ་ཐོན་བཞིན་འདུག་ཀྱང་གཞན་དག་གིས་གང་ཡང་མ་བཤད།འོན་ཀྱང་རྒྱ་གར་གྱི་གཞོན་ནུ་ཞིག་སྡུག་རུས་མ་ཐུབ་པར།ཁ་ལོ་པར།གྲང་གློག་བསད་དོན་ཅི་ཡིན་པ་དང་།འགྲུལ་འཁོར་འགྲོ་ཚད་དལ་དོན་ཅི་རེད་ཅེས་ནན་འདྲི་བྱས།འོན་ཀྱང་ཁ་ལོ་པས།དང་པོ་གྲང་གློག་གི་ཚོད་འཛིན་ནི་ཕྱི་རོལ་གྱི་ལས་ཁུངས་ཤིག་ནས་བྱེད་པ་ལས་ཁོ་ལ་དབང་ཆ་མེད་ཁུལ་དང་།འགྲུལ་འཁོར་གྱི་མྱུར་ཚད་ནི་༤༠རེད་ཟེར།དེ་ལ་གཞོན་ནུ་དེས།ང་ཚོས་ཧིན་སྒོར་༡༠༠སྤྲད་དེ།མིང་ལ་གྲང་གློག་ཅན་གྱི་འགྲུལ་འཁོར་ཞེས་བཏགས་ཀྱང་།དོན་དུ་སྒེའུ་ཁུང་ཀྱང་ཕྱེ་ས་མེད་ཅིང་གྲང་གློག་ཀྱང་མེད་པའི་ལྕགས་ཀྱི་བཙོན་ཁང་དལ་བུར་འགྲོ་མཁན་འདིའི་ནང་འཇུག་རོགས་གནང་ཞེས་བཤད་མེད།ཁྱེད་རང་གི་གོང་རིམ་སུ་ཡིན་དེའི་ཁ་པར་ཨང་གྲངས་འཁྱེར་ཤོགདེ་ལ་སྐད་ཆ་བཤད་ཀྱི་ཡིན་ཞེས་བཤད་ཅིང་།སྐད་ཆ་དེ་གོ་བ་དང་འགྲུལ་པ་གཞན་དག་ཚོས་ཀྱང་།ད་གཟོད་རང་ཉིད་དངོས་གནས་སྒེའུ་ཁུང་ཕྱེ་རྒྱུ་མེད་པའི་ལྕགས་མཁར་ཞིག་གི་ནང་བཅུག་ཡོད་པ་ཚོར་བ་ལྟ་བུས་མཉམ་དུ་སྐད་ཅོར་བརྒྱབ་པས།ཁ་ལོ་པ་ཡང་ཅི་བྱེད་འདི་བྱེད་མེད་པར་དེ་མུར་གྲང་གློག་ཡང་བསྐྱར་བཏང་སོང་བས།ང་ནི་དེང་སང་རྒྱ་གར་ནང་གི་གཞོན་ནུ་ཚོས་ཐད་ཀ་ཐད་ཀར་རྩོད་གླེང་བྱེད་ཕོད་པའི་སྙིང་སྟོབས་ལ་ཡིད་མོས་ཆེན་པོ་བྱུང་།